Diari Oficial de la Generalitat Valenciana


Sumari del DOGV 9438, del 29-09-2022 (2022/8582)

RESOLUCIÓ de 20 de setembre de 2022, del president de Turisme Comunitat Valenciana, per la qual es regula i concedeix una subvenció directa a Agrupació Innovadora de les Destinacions Turístiques Intel·ligents de la Comunitat Valenciana (ADESTIC), per a l'impuls de la innovació del sector turístic, les seues empreses turístiques i tecnològiques i destinacions de la Comunitat Valenciana l'any 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8582


Data del document
:   20-09-2022

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * ajuda pública

RESOLUCIÓ de 20 de setembre de 2022, del president de Turisme Comunitat Valenciana, per la qual es regula i concedeix una subvenció directa a Agrupació Innovadora de les Destinacions Turístiques Intel·ligents de la Comunitat Valenciana (ADESTIC), per a l'impuls de la innovació del sector turístic, les seues empreses turístiques i tecnològiques i destinacions de la Comunitat Valenciana l'any 2022. [2022/8582]  
L'article 22 de la Llei 38/2003, de 17 de novembre, general de subvencions, estableix, en l'apartat 2.a la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'un altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment d'elaboració  
En el pressupost de la Generalitat per a 2022 consta, en la secció 05, la línia de subvenció S0923000, amb la denominació «Innovació i tecnologia turística» amb una dotació de huitanta mil euros (80.000 ?), i que té com a finalitat la «Vertebrar i estructurar el sector turístic d'innovació, fent servir el Clúster com a element cohesionador i dinamitzador. Realitzant un projecte innovador en el sector turístic de la Comunitat Valenciana i l'organització d'un congrés amb temàtica en intel·ligència artificial aplicada al turisme». Es tracta, per tant, d'una subvenció de caràcter nominatiu prevista en la Llei 8/2021, de 30 de desembre, de pressupostos de la Generalitat per a l'exercici 2022  
  
Aquesta línia nominativa de subvenció està inclosa en el Pla Estratègic de Subvencions de la Presidència de la Generalitat i els seus organismes públics per al període 2021-2023, aprovat per Resolució de 26 de febrer de 2021, del president de la Generalitat (DOGV 03.03.2021).  
  
L'entitat beneficiària és l'associació ADESTIC, Agrupació Innovadora de les Destinacions Turístiques Intel·ligents de la Comunitat Valenciana (d'ara en avant, ADESTIC), naix amb la missió d'impulsar a curt, mitjà i llarg termini el desenvolupament del sector turístic a la Comunitat Valenciana, entés en el seu sentit més ampli com a conjunt de persones físiques i jurídiques que desenvolupen alguna forma d'activitat turística o participen en ella, apostant per un desenvolupament turístic col·laboratiu, sostenible i innovador. A aquest efecte, ADESTIC tracta d'involucrar diferents agents públics i privats (empreses, entitats proveïdores de coneixement i/o tecnologia, centres de formació, entitats de suport a la competitivitat empresarial, etc.) en projectes col·laboratius de caràcter innovador en la cadena de valor del sector turístic ADESTIC està format per 24 empreses turístiques valencianes i de múltiples subsectors, el Clúster congrega empreses del sector TIC aplicat al turisme. També de manera individual, col·laboren i impulsen al teixit empresarial turístic i destinacions. A aquest efecte, es presenten els següents eixos d'actuació:  
Competitivitat en el sector turístic a través de les TIC: estructurar el teixit empresarial innovador perquè aporte solucions TIC al sector turístic fent-lo més competitiu i facilitant la seua eixida de la crisi sorgida arran de la pandèmia.  
Innovació turística a través de les TIC: posicionar la innovació TIC turística com a baula estratègica dins de la cadena de valor turística, alineant-se amb les tendències futures (5G, ciberseguretat, intel·ligència artificial).  
Visibilitat del sector TIC - turístic valencià: donar visibilitat en els fòrums i actors clau locals, regionals, nacionals i internacionals a les capacitats, interessos i necessitats comunes dels seus socis i del sector turístic en general i ser identificat com l'interlocutor vàlid del conjunt d'empreses del sector a la Comunitat Valenciana.  
Per tot allò que s'ha exposat, havent-se seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 8/2021, de 30 de desembre, de pressupostos de la Generalitat per a 2022, resolc:  
  
  
Primer. Import de l'ajuda i entitat beneficiària  
La present resolució regula la concessió directa per part de Turisme Comunitat Valenciana (d'ara en avant, TURISME) d'una subvenció destinada a ADESTIC.  
La possibilitat de concedir una subvenció, de caràcter nominatiu està prevista en l'article 22.2.a de la Llei 38/2003, de 17 de novembre, general de subvencions i l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i així està contemplat de manera expressa en el pressupost de la Generalitat per a 2022, en la secció 05, entitat centre gestor 0022, capítol IV, denominació «Innovació i tecnologia turística» amb una dotació de huitanta mil euros (80.000 ?), i que té com a finalitat «Vertebrar i estructurar el sector turístic d'innovació, fent servir el Clúster com a element cohesionador i dinamitzador. Realitzant un projecte innovador en el sector turístic de la Comunitat Valenciana i l'organització d'un congrés amb temàtica en intel·ligència artificial aplicada al turisme»  
D'acord amb l'article 168.1.A de la Llei 1/2015, de 8 de febrer, de la Generalitat, que estableix que la concessió de les subvencions previstes nominativament en la Llei de pressupostos de la Generalitat, així com amb el recollit expressament en la dita llei de pressupostos per a 2022, aquesta concessió es formalitzarà mitjançant resolució de la persona titular del departament gestor del crèdit pressupostari al qual s'imputa l'ajuda. Atés que no hi ha cap mena de contraprestació, excepte la mera aportació econòmica, que es deriva cap a TCV i que es tracta d'un fet singular i únic en el temps i en els seus efectes.  
  
Segon. Objecte i activitat subvencionada  
Aquesta subvenció té per objecte «Vertebrar i estructurar el sector turístic d'innovació, fent servir el Clúster com a element cohesionador i dinamitzador. Realitzant un projecte innovador en el sector turístic de la Comunitat Valenciana i l'organització d'un congrés amb temàtica en intel·ligència artificial aplicada al turisme». Aquest procés pivota sobre dos eixos:  
1. Governança i millora de la competitivitat de les empreses tecnològiques i innovadores de la Comunitat Valenciana: es compon d'una sèrie d'accions per a enfortir el Clúster com a element cohesionador i dinamitzador de les empreses tecnològiques i innovadors del sector turístic de la Comunitat Valenciana, a més de millorar la seua competitivitat.  
2. Difusió i promoció de la innovació valenciana inclou totes aquelles accions vinculades a la difusió del talent innovador i tecnològic de la Comunitat Valenciana.  
  
Tercer. Despeses subvencionables  
1. Les despeses que podran ser ateses amb càrrec a la present resolució, sempre que responguen de manera indubtable a la naturalesa de l'activitat subvencionada, seran les següents:  
a) Despeses de personal de l'entitat beneficiària: retribucions salarials i cost de Seguretat Social del personal propi o contractat vinculat directament a la realització de les activitats objecte d'aquesta resolució. A aquest efecte es computaran les despeses de Seguretat Social reportades i no ingressades corresponents al mes de novembre i de desembre de 2022 i IRPF reportat i no abonat del 4t trimestre de l'any (fins al 31 de desembre). L'import corresponent a aquesta partida de despeses no podrà superar el 70 % del total.  
b) Despeses d'auditoria per a la revisió del compte justificatiu d'aquesta resolució. L'import corresponent a aquesta partida de despeses no podrà superar el 4 % del total.  
c) I despeses específiques de naturalesa corrent necessaris per a l'execució de les activitats objecte de la present resolució la realització de la qual no siga a càrrec de personal de l'entitat beneficiària.  
2. La suma de les despeses dels apartats b i c suposarà, almenys, el 30 % de la despesa total correctament justificada per l'entitat beneficiària; en cas contrari, Turisme CV procedirà a realitzar l'ajust proporcional que resulte necessari per a mantindre la regla de despesa fixada en l'apartat a.  
3. A l'efecte de la present resolució, tots els tributs suportats per l'entitat beneficiària de la subvenció, a conseqüència de les despeses anteriorment descrites, tindran la consideració de despeses subvencionables sempre que s'acredite l'abonament efectiu d'aquests, que haurà de realitzar-se dins del termini fixat per a realitzar tots els pagaments.  
  
4. No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar per l'entitat beneficiària, i que no és susceptible de recuperació o compensació, i en aquest cas hauran d'acreditar la no subjecció o exempció d'aquest impost o la no deducció de l'IVA suportat en l'adquisició de béns i serveis. En cas que s'haguera repercutit o compensat parcialment, s'aportarà documentació acreditativa del percentatge o la part de l'impost susceptible de ser repercutida o compensada.  
5. De conformitat amb el que es disposa en l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà de ser conforme amb el valor de mercat. Si és el cas, TURISME podrà realitzar la comprovació d'aquest valor de mercat conforme als mitjans assenyalats en l'article 33 de la Llei general de subvencions.  
6. D'igual manera TURISME verificarà l'adequada justificació de la subvenció, així com la realització de l'activitat i el compliment de la finalitat que determine la concessió o gaudi de la subvenció.  
  
Quart. Obligacions de l'entitat beneficiària  
ADESTIC haurà de dur a terme les següents actuacions:  
a) Executar, en els termes estipulats en aquesta resolució i el seu annex II, les actuacions objecte de subvenció nominativa.  
b) Governança i millora de la competitivitat de les empreses tecnològiques i innovadores de la Comunitat Valenciana, el qual es durà a terme en col·laboració amb TURISME, les següents actuacions:  
- Mentorització a empreses innovadores de la Comunitat Valenciana: Mentorització a empreses innovadores de la Comunitat Valenciana per a difondre i comercialitzar les seues eines tecnològiques a empreses i destinacions turístiques amb la finalitat de posar en valor el talent tecnològic i innovador de la Comunitat Valenciana; control i execució de les accions del Clúster i interlocució entre les empreses i els organismes turístics públics.  
- Informació a empreses tecnològiques i innovadores de la Comunitat Valenciana: Amb aquesta acció es pretén maximitzar el coneixement de les empreses innovadores de la Comunitat Valenciana pel que fa a oportunitats de finançament disponibles (licitacions i subvencions), especialment en l'actual moment en el qual destaquen aquelles vinculades als fons Next Generation EU, de manera que puguen anticipar les seues actuacions i incrementar el seu èxit a l'hora d'aprofitar-les. S'entregarà a través de correus electrònics informatius (butlletí informatiu), documents preparats adhoc (p. ex. resums, informes d'oportunitat, etc.), etc. de manera periòdica a les empreses amb informació detallada sobre l'oportunitat.  
- Programa formatiu: Complementant el servei d'informació, es planteja la formació en fonts i oportunitats de finançament amb especial focus en els fons Next Generation EU i en les novetats que pogueren sorgir en els pròxims anys. A més, es duran a terme diferents cursos de formació per a capacitar els usuaris en temàtiques d'acord amb la tecnologia i innovació turística, amb la finalitat de crear talent que puguen optar a llocs de treball en empreses innovadores.  
- Grups de Treball ADESTIC: Constituir un conjunt inicial de «grups de treball» específics que tindran per objectiu analitzar necessitats comunes i impulsar, coordinar i desenvolupar accions d'interés per a empreses innovadores valencianes, així com projectes cooperatius d'innovació i projectes pilot amb associats: transformació digital, talent, competitivitat i innovació i sector públic.  
- Trobada d'empreses - Networking: Workshop presencial intern entre empreses innovadores per a accions de networking.  
- Intermediació empreses tecnològiques amb destinacions i empreses turístiques: Organització de xicotets tallers, workshops i reunions entre empreses del Clúster de manera individual i destins i/o empreses turístiques per a la transferència de coneixement.  
c) Difusió i promoció de la innovació valenciana, el qual es durà a terme en col·laboració amb TURISME, les següents actuacions:  
- Material gràfic: Actualització del material gràfic per a difondre el talent tecnològic del sector turístic.  
- Digitalització en la intermediació: Esdeveniment sobre digitalització en el sector d'agències de viatges.  
- Digitalització en destinacions turístiques: Esdeveniment sobre digitalització en destinacions turístiques i oficines de turisme.  
- Tecnologia per a esdeveniments: Esdeveniment sobre l'aplicació de la tecnologia en esdeveniments i en sector MICE.  
- Digitalització en la sostenibilitat en hotels: Esdeveniment sobre digitalització en la sostenibilitat en hotels.  
- Assistència a fires: Assistència a diferents fires turístiques i d'innovació per a la difusió de les solucions tecnològiques d'empreses innovadores de la Comunitat Valenciana. Les fires previstes són la B-Travel Trade Xou, Tourism Innovation Summit, Digital Enterprise Xou, Big Data World, Digital Tourism, Smart City Expo World Congress de Barcelona i III Congrés Nacional de la Xarxa Espanyola de Ciutats Intel·ligents.  
- Workshop Innovació i Turisme: Organització del Workshop d'Innovació i Turisme a Alacant.  
- Trobe Clústers Innovació Turística: Organització d'un congrés amb temàtica en IA aplicada al turisme en el qual participen diferents agrupacions d'innovació turística, a fi de crear en la Comunitat Valenciana la I Trobada de Clúster d'Innovació Turística que ajude a enfortir el vincle entre tecnologia i turisme.  
- Millores web: Millores en la pàgina web de www.adestic.org per a dotar-la amb major contingut sobre innovació i tecnologia turística, amb la finalitat d'afavorir la transferència de coneixement tecnològic i disposar d'un aparador d'innovació turística de la Comunitat Valenciana que ajude a convertir la regió en una destinació innovadora de referència a escala nacional i internacional.  
- SEU: Accions per a millorar el posicionament de les empreses innovadores de la Comunitat Valenciana.  
- Management Xarxes Socials i acciones màrqueting en línia: Difusió del coneixement tecnològic de la Comunitat Valenciana i les seues eines tecnològiques a través de les xarxes socials (Facebook, Linkedin i Twitter).  
- Gabinet de Premsa: Creació i publicació setmanal de contingut sobre solucions innovadores i tecnològiques de la Comunitat Valenciana per a donar una major visibilitat a les empreses innovadores davant les destinacions i empreses turístiques.  
- Rodes de premsa: Presentacions públiques sobre els avanços del projecte de ADESTIC per a difondre les accions del Clúster i la innovació turística de la Comunitat Valenciana.  
d) Informar regularment a TURISME de l'execució i incidències, si n'hi haguera, de les activitats que es realitzen en relació amb l'objecte de la present resolució.  
e) Comunicar a TURISME tan prompte com es conega, l'obtenció de qualssevol subvencions o ajudes per a la mateixa finalitat, procedents d'altres administracions, ens públics o privats.  
  
f) Adoptar les mesures de difusió contingudes en l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i en l'apartat 4 de l'article 18 de la Llei 38/2003, de 17 de novembre, general de subvencions, que estableix que els beneficiaris hauran de fer l'adequada publicitat del caràcter públic del finançament de les activitats objecte de subvenció, podent consistir aquests mesures en la inclusió de la imatge institucional de l'entitat concedent, així com en llegendes relatives al finançament públic en tot el material imprés, gràfic i audiovisual que es realitze vinculat a l'actuació objecte de la resolució, incorporant el logotip que a tal fi Turisme CV els facilite.  
g) Comunicar a TURISME l'obtenció de qualssevol subvencions o ajudes per a la mateixa finalitat, procedents altres administracions, ens públics o privats.  
h) Incorporar en totes les activitats el finançament públic realitzat per Turisme.  
  
Cinqué. Procediment i òrgan gestor  
1. L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la concessió de la subvenció i amb les presents bases reguladores d'acord amb el model que s'inclou com a annex II en aquesta resolució, i, una vegada emplenat i signat, haurà de presentar-lo telemàticament davant TURISME.  
2. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera emplenat de manera incompleta, TURISME requerirà a ADESTIC que en un termini de deu dies hàbils esmene la falta o aporte els documents preceptius, amb la indicació que, en cas de no fer-ho, se li tindrà per desistit. amb resolució prèvia d'arxivament d'expedient, que haurà de ser dictada en els termes que estableix l'article 21 de la norma esmentada; quedarà sense efecte la concessió de la subvenció, i perdrà, per tant, el dret a la seua percepció.  
  
  
Sisé. Justificació de les actuacions  
1. Amb caràcter previ a la signatura d'aquesta resolució, ADESTIC ha presentat una declaració responsable sobre el compliment de les condicions i obligacions establides respectivament en els articles 13 i 14 de la Llei 38/2003, de 17 de novembre, general de subvencions, havent-se comprovat per l'administració que es troba al corrent respecte de les obligacions tributàries i amb la seguretat social.  
  
2. Perquè Turisme CV efectue el pagament de la subvenció que concedeix a través de la present resolució, ADESTIC haurà d'aportar, abans del 31 de desembre de 2022, la següent documentació:  
a) Justificació de les accions en referència a la governança i millora de la competitivitat de les empreses tecnològiques i innovadores de la Comunitat Valenciana referides en el seu pla.  
b) Informe executiu de la difusió i promoció de la innovació valenciana, el qual es durà a terme en col·laboració amb TURISME.  
c) Memòria avaluativa de l'activitat subvencionada, que contindrà una declaració detallada de les activitats realitzades i resultats obtinguts per a cadascuna d'aquestes.  
d) Memòria econòmica abreujada que contindrà una relació numerada correlativa de tots i cadascun dels documents justificatius de la despesa, amb especificació de, almenys, la seua data, la persona o entitat proveïdora, l'objecte facturat, l'import total del document, la base imposable i, si escau, el percentatge imputat a la justificació de la subvenció, agrupats segons la naturalesa de la despesa, indicant les desviacions en relació amb l'inicialment previst.  
e) Informe d'una persona o entitat auditora inscrita com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes en els termes establits en la clàusula setena de la present resolució.  
f) Certificat expedit per ADESTIC, acreditatiu dels següents aspectes:  
f.1) De no incórrer en cap de les circumstàncies recollides en l'article 13 de la Llei 38/2003, de 17 de novembre, general de subvencions (BOE 276, 18.11.2003)  
f.2) Del personal adscrit a les activitats subvencionades amb indicació de la seua categoria professional, activitats en les quals ha intervingut i nombre d'hores dedicades a aquests.  
3. TURISME procedirà al pagament, una vegada realitzada l'actuació objecte de la resolució i complides les obligacions, condicions i tràmits establits en aquesta. Per a això, l'Àrea de Formació Turística, en concret Invat·tur, haurà d'emetre un informe acreditatiu de la documentació tècnica presentada com a justificació de l'estipulat en la resolució. Per part del Servei de Programació i Gestió Econòmica, es realitzaran les comprovacions oportunes per al pagament. No obstant això, l'ajuda pagada estarà subjecta a fiscalització posterior pels òrgans de control intern i extern de TURISME.  
4. ADESTIC autoritza a TURISME a obtindre de manera telemàtica els dades que consten en l'Agència Estatal d'Administració Tributària, Serveis Territorials de la conselleria competent en matèria d'hisenda i Tresoreria General de la Seguretat Social, relatius al compliment d'obligacions tributàries i amb la Seguretat Social, a l'efecte d'obtindre les corresponents certificacions que acrediten aquest compliment.  
  
Seté. Informe d'auditoria  
La persona o entitat auditora de comptes que duga a terme la revisió del compte justificatiu s'ajustarà al que es disposa en l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, establits en l'article 74 del Reglament de la Llei 38/2003, de 17 de novembre, general de subvencions.  
La persona o entitat auditora emetrà un informe en el qual detallarà les comprovacions realitzades i farà constar tots aquells fets o excepcions que pogueren suposar un incompliment, per part de l'entitat beneficiària, de la normativa aplicable o de les condicions imposades per a la percepció de la subvenció, i caldrà proporcionar la informació amb suficient detall i precisió perquè l'òrgan gestor puga concloure sobre aquest tema. Aquest informe contindrà els extrems i l'estructura establits en l'article 7 de la dita Ordre EHA/1434/2007.  
  
Per a emetre l'informe, la persona o entitat auditora haurà de comprovar:  
1. L'adequació del compte justificatiu de la subvenció presentada per l'entitat beneficiària i que aquesta haja sigut subscrita per una persona amb poders suficients per a això.  
2. El contingut de la memòria d'actuació, estant alerta davant la possible falta de concordança entre la informació continguda en aquesta memòria i els documents que hagen servit de base per a realitzar la revisió de la justificació econòmica.  
3. Que la informació continguda en la Memòria econòmica abreujada està suportada per una relació classificada de les despeses de l'activitat subvencionada en la qual s'especificarà l'entitat que els ha realitzats, amb identificació de la persona o entitat creditora i del document -factures, nòmines, butlletins de cotització a la Seguretat Social TC1 i TC2, justificant d'ingrés de retencions- el seu import total i l'imputat a la subvenció, la data d'emissió i la data de pagament.  
  
4. Que les entitats disposen de documents originals acreditatius de les despeses justificades, conformement amb el que es disposa en l'article 30.3 de la Llei general de subvencions i que aquests documents han sigut reflectits en els registres comptables. Aquests documents justificatius consistiran en resguards de transferències bancàries, xecs, pagarés, factures electròniques, així com còpia dels extractes bancaris dels càrrecs en el compte corresponent de l'operació justificada.  
5. Que l'entitat beneficiària disposa d'ofertes de diferents persones o entitats proveïdores, en els supòsits establits en l'article 31, apartat 3 de la Llei general de subvencions, i d'una memòria que justifique raonablement l'elecció de la persona o entitat proveïdora, en aquells casos en què no haja recaigut en la proposta econòmica més avantatjosa.  
  
6. Que no s'han realitzat subcontractacions de l'activitat subvencionada, fora dels casos permesos en l'article 29 de la Llei general de subvencions, i en l'article 68 del seu Reglament.  
7. Que no s'han concedit altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, que siguen incompatibles o que superen els costos de l'activitat subvencionada.  
8. Que les despeses que integren la relació compleixen els requisits per a tindre la consideració de despesa subvencionable, conformement amb el que s'estableix en l'article 31 de la Llei general de subvencions i en la clàusula cinquena de la present resolució; que s'han classificat correctament, d'acord amb el contingut establit en aquesta resolució i que es produeix la necessària coherència entre les despeses justificades i la naturalesa de les actuacions subvencionades.  
A la finalització del seu treball, la persona o entitat auditora sol·licitarà una carta, signada per la persona que va subscriure el compte justificatiu, en la qual s'indicarà que s'ha informat la persona o entitat auditora sobre totes les circumstàncies que puguen afectar la correcta percepció, aplicació i justificació de la subvenció. També s'inclouran les manifestacions que siguen rellevants i que servisquen d'evidència addicional a la persona o entitat auditora sobre els procediments realitzats.  
  
L'entitat beneficiària de la subvenció estarà obligada a posar a la disposició de la persona o entitat auditora els llibres, registres i documents que li siguen sol·licitats per a efectuar la revisió, així com a conservar-los a fi de les actuacions de comprovació i control previstes en la legislació vigent. Si és el cas, hauran de confeccionar i facilitar-li, a més dels documents ja esmentats en la clàusula sisena de la present resolució, els següents:  
a) Declaració de les activitats subcontractades, amb indicació de les persones o entitats subcontractistes i dels imports facturats. Aquesta declaració inclourà una manifestació de l'entitat beneficiària respecte de les situacions previstes en els apartats 4 i 7 de l'article 29 de la Llei 38/2003, de 17 de novembre, general de subvencions.  
b) Declaració que continga una relació detallada d'altres subvencions, ajudes, ingressos o recursos que, si és el cas, hagen finançat l'activitat subvencionada, amb indicació del seu import, la procedència i la seua aplicació.  
L'auditor haurà de mantindre un arxiu de documentació acreditatiu del treball de revisió dut a terme i que suporta l'informe emés per aquesta, havent de conservar aquesta documentació durant un període mínim de huit anys a comptar des de la data d'emissió de l'informe.  
  
  
Huité. Obligacions i pagament de la subvenció per Turisme Comunitat Valenciana  
Correspon a TURISME el compliment de les següents obligacions:  
  
1. Col·laborar econòmicament en les despeses originades per la realització de l'objecte de la present resolució fins a la quantitat màxima de 80.000 - (huitanta mil euros), IVA inclòs, amb càrrec al Capítol IV, Programa 45, Subprograma 453 «ADESTIC», del pressupost 2022, línia nominativa de subvenció S092300, sempre que ADESTIC complisca els seus compromisos i els justifique conformement amb el que s'ha estipulat en aquesta resolució.  
2. Supervisar la correcta aplicació del logotip que TURISME facilite a ADESTIC en els documents i objectes resultants de l'objecte d'aquesta resolució i la correcta execució de l'activitat objecte d'aquesta resolució.  
3. Publicar el text íntegre de la resolució, una vegada signada, tal com estableix l'article 9.1.c de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
Nové. Confidencialitat, propietat intel·lectual i publicitat i explotació de resultats  
1. Cadascuna de les parts es compromet a no difondre, de cap de les maneres, les informacions pertanyents a l'altra part, a les quals haja pogut tindre accés en el desenvolupament de l'objecte de la subvenció concedida a ADESTIC, sempre que aquests informacions no siguen de domini públic.  
2. La propietat intel·lectual i l'explotació dels resultats que s'originen a conseqüència de la cooperació entre entitat subvencionada i concedent de la subvenció es regirà per la Llei 14/2003, de 10 d'abril, de patrimoni de la Generalitat.  
3. Així mateix, les dades i informes obtinguts durant la realització de l'activitat objecte de subvenció, així com els resultats finals que s'aconseguisquen tindran caràcter confidencial i la seua utilització, total o parcial, per a la seua difusió requerirà conformitat expressa i fefaent d'ADESTIC i TURISME. En qualsevol cas, en la difusió de resultats es farà sempre referència a la present resolució de concessió de subvenció a favor d'ADESTIC.  
  
Desé. Compliment de la Llei protecció de dades personals i garantia dels drets digitals  
Tant TURISME com ADESTIC s'obliguen a l'observança de totes les disposicions que siguen aplicables en la matèria, i especialment, al que disposa la Llei orgànica 3/2018, de 5 de desembre, de protecció de dades personals i garantia dels drets digitals, i la resta de la normativa de desenvolupament, podent ambdues entitats compel·lir-se recíprocament per a l'acreditació de tals circumstàncies.  
  
Onzé. Efectes, resolució i reintegrament  
1. La resolució produirà efectes a partir de l'endemà de la publicació en el DOGV. Les despeses subvencionables es poden haver realitzat des de l'1 de gener de 2022 fins al 31 de desembre 2022, data límit per a la justificació de les actuacions.  
2. La concessió de l'ajuda que s'atorga mitjançant la present resolució quedarà resolta en el cas que no tingueren lloc les actuacions previstes en aquests bases reguladores. Així mateix, quedarà resolta per acord mutu de les parts, i per l'incompliment per qualsevol d'aquestes, de les estipulacions previstes en aquesta.  
3. En el cas d'incompliment total o parcial de les seues obligacions per part d'ADESTIC, aquesta estarà obligada a reintegrar a Turisme Comunitat Valenciana les quantitats percebudes i no aplicades correctament a les finalitats d'aquesta subvenció, sense perjudici de l'aplicació, a més, del que disposa per a aquests supòsits l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. La circumstància de no estar al corrent en el compliment de les obligacions tributàries o amb la Seguretat Social, o l'incompliment del termini de presentació de la documentació justificativa o l'omissió d'aquesta documentació, podrà així mateix produir la resolució de la present resolució en el cas que, requerida la documentació per TURISME, no es produïra la seua presentació en un termini de deu dies hàbils a comptar des de l'endemà de ser notificat el requeriment.  
  
5. TURISME podrà efectuar, en qualsevol moment, les actuacions de comprovació que estime oportunes per a la verificació de la correcta aplicació per ADESTIC de les quantitats lliurades al seu favor en virtut d'aquesta resolució.  
6. Si l'adequat compliment de l'objecte de la subvenció no aconsegueix com a mínim un 30 % de la seua execució, Turisme Comunitat Valenciana revocarà la subvenció i l'entitat beneficiària no tindrà dret a rebre l'import del percentatge realitzat, per tractar-se d'un mínim indispensable per a percebre parcialment i proporcionalment la subvenció.  
  
  
Dotzé. Règim jurídic i jurisdicció  
La present resolució regula la concessió d'una subvenció nominativa a favor d'ADESTIC, per la qual cosa el seu règim jurídic és el derivat del que s'estableix en la Llei 38/2003, de 17 de novembre, general de subvencions, així com el seu Reglament aprovat per Reial decret 887/2006, de 21 de juliol, i del que s'estableix per a aquesta mena de transferències corrents en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i queda subsumit aquest cas en el supòsit de subvenció en règim de concessió directa previst en l'article bàsic 22.2.a de l'esmentada Llei 38/2003 i en el correlatiu article 168.1.A de la referida Llei 1/2015, ja que es tracta d'una subvenció prevista nominativament en la Llei de Pressupostos de la Generalitat.  
La resolució de la qüestió o qüestions litigioses sorgides, serà competència dels jutjats contenciosos administratius de la ciutat de València.  
  
  
Tretzé. Compatibilitat amb la normativa europea sobre ajudes públiques  
1. La present resolució és compatible amb el mercat interior, al no afectar les seues disposicions als intercanvis comercials entre els estats membres, conformement amb el que es disposa en l'article 107.1 del Tractat de Funcionament de la Unió Europea, no reunint els requisits acumulatius exigits en aquest article, ja que l'entitat beneficiària no és una empresa productora de béns o prestadora de serveis en el mercat, sinó una associació privada, sense ànim de lucre, l'objecte del qual, segons els seus estatuts, és analitzar, estudiar, divulgar i promoure les millors condicions competitives per al desenvolupament empresarial de les activitats turístiques en el marc de l'economia de mercat, i per al fiançament del turisme com a principal inductor de progrés economicosocial.  
2. Per tractar-se d'una resolució no subjecta a l'article 107.1 del TFUE, i d'acord amb el que s'estableix en article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida mitjançant la present resolució no requereix notificació o comunicació a la Comissió Europea.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació i, potestativament, podrà interposar-se un recurs de reposició davant del president de Turisme Comunitat Valenciana, en el termini d'un mes, a comptar des de l'endemà de la notificació, tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de setembre de 2022.- El president de Turisme Comunitat Valenciana: Francesc Colomer Sánchez.  
  
  
  
ANNEX I  
  
MODEL DE CONFORMITAT DE LA SUBVENCIÓ DIRECTA CONCEDIDA  
  
1. IDENTIFICACIÓ DE LA SUBVENCIÓ.  
- Anualitat:  
- Òrgan gestor:  
- Import: -  
- Títol:  
  
2. ENTITAT BENEFICIÀRIA.  
- Nom o raó social (\*):  
- Tipus d'entitat:  
- Acrònim:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de ser coincident amb el que figura en aquesta resolució.  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a l'efecte de notificació:  
- Adreça:  
- Localitat:  
- Província:  
- Codi postal:  
  
Dades de persona de contacte en cas de ser diferent de la persona representant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) Declare que, a la vista de les bases que regeixen aquesta resolució, les accepte íntegrament i accepte la subvenció per a l'actuació a la qual es refereix l'objecte de la present resolució.  
b) Declare que totes les dades que figuren en aquest document són certes, i em compromet en nom de l'entitat de destinar l'import de la subvenció que es regula i concedeix en aquesta resolució a l'objecte previst.  
c) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
4. DADES DEL PROJECTE, PROGRAMA O PLA PER Al QUAL SE LI CONCEDEIX LA SUBVENCIÓ  
- Descripció del projecte:  
- Data de començament:  
- Data d'acabament:  
- Resultats previstos:  
  
Data i signatura electrònica de la persona que representa l'entitat.